Revitalizácia verejných priestranstiev v obci Lutila

Tento projekt je spolufinancovaný Európskou úniou vo výške 85% z Európskeho fondu regionálneho rozvoja, vo výške 10% zo štátneho rozpočtu a 5% z rozpočtu obce Lutila

Európsky fond regionálneho rozvoja
„Investícia do vašej budúcnosti“

Na financovanie projektu získala obec Lutila príspevok z Regionálneho operačného programu (www.ropka.sk), opatrenie 4.1a Regenerácia sídiel - samostatne dopytovo orientované projekty, ktorého poskytovateľom je Ministerstvo pôdohospodárstva a rozvoja vidieka SR.  

Zmluvný termín zahájenia realizácie stavebných prác: 	september 2010
Zmluvný termín ukončenia realizácie stavebných prác: 	jún 2011
Skutočný termín ukončenia realizácie stavebných prác: 	jún 2011

Celkové náklady projektu: 					726 946,95 eur
Oprávnené náklady projektu:					655 033,95 eur
Neoprávnené náklady projektu:				71 913,00 eur
Výška príspevku z ERDF (85%): 					556 778,85 eur
Výška príspevku zo štátneho rozpočtu SR (10%): 		65 503,40 eur
Spolufinancovanie z rozpočtu obce Lutila (5%):		32 751,70 eur

Hlavný cieľ projektu

•	Cieľom projektu je zvýšenie atraktivity, bezpečnosti a konkurencieschopnosti obce Lutila prostredníctvom rekonštrukcie hmotnej infraštruktúry a oživenia centra obce novými prvkami, tak aby občania obce získali nový priestor na stretávanie a komunikáciu a aby bola z centra obce vytvorená oddychová zóna, ktorá umožní realizáciu rôznych kultúrno-spoločenských aktivít. Primárnym cieľom je, aby sa v dôsledku rekonštrukcie verejných priestranstiev centra obce stala Lutila príjemným miestom pre život jej občanov.  

Situácia po ukončení realizácie projektu

•	V dôsledku realizácie projektu budú komplexne revitalizované verejné priestranstvá v centre obce Lutila – vytvoria sa nové zóny na stretávanie sa a komunikáciu občanov, a usporadúvanie kultúrno-spoločenských podujatí v obci. Navrhovaným riešením revitalizácie centra obce Lutila je zušľachtenie priestoru centra s prevahou kultúrnej, reprezentatívnej spoločensko-zábavnej a historickej funkcie. Navrhnuté integrované súbory vytvárajú celok a ponúkajú priestor pre uspokojovanie nárokov obyvateľov obce všetkých vekových kategórií. Projektové riešenie vytvára predpoklady spájania plôch s objektmi a službami v centre obce, tak aby priestor pre poskytovanie služieb občianskej vybavenosti pôsobil esteticky, príjemne a bezpečne, čo zásadným spôsobom prispieva k zvyšovaniu konkurencieschopnosti obce. Nové centrálne verejné priestranstvo s drobnou architektúrou, dopravnými väzbami, s prechodmi pre bezbariérový pohyb telesne postihnutých občanov, oddychovými zónami, altánkom, fontánou, osvetlením, vyregulovaním toku miestneho potoka, verejným WC, vhodnou výsadbou zelene sa stane bezpečným a príťažlivým prostredím. Projekt tiež rieši odvodnenie areálu a osadenie novej autobusovej zastávky.